CELEX: E2013P0021
Language: da
Date: 2013-10-04 00:00:00
Title: Sag anlagt den 4. oktober 2013 af Fédération internationale de football association (FIFA) mod EFTA-Tilsynsmyndigheden (Sag E-21/13)

19.12.2013   
            
            
               DA
            
            
               Den Europæiske Unions Tidende
            
            
               C 372/20
            
         Sag anlagt den 4. oktober 2013 af Fédération internationale de football association (FIFA) mod EFTA-Tilsynsmyndigheden
   (Sag E-21/13)
   (2013/C 372/09)
   Fédération internationale de football association (FIFA), repræsenteret ved barrister Ami Barav, advokat Peter Dyrberg og avocat Damien Reymond, c/o Olswang, 326 Avenue Louise, bte 26, 1050 Bruxelles, Belgien, har den 4. oktober 2013 anlagt sag mod EFTA-Tilsynsmyndigheden.
   Sagsøger har nedlagt følgende påstande:
   
               i)
            
            
               Den anfægtede afgørelse annulleres, for så vidt som optagelsen af »non-prime«-kampe ved FIFA World CupTM på Norges liste over begivenheder godkendes heri.
            
         
               ii)
            
            
               EFTA-Tilsynsmyndigheden bærer sine egne omkostninger og betaler FIFA's omkostninger i forbindelse med denne retssag.
            
         
      Retlige og faktiske omstændigheder samt anbringender:
   
   
               —
            
            
               Sagsøger, Fédération internationale de football association (FIFA), har nedlagt påstand om annullation af EFTA-Tilsynsmyndighedens afgørelse nr. 309/13/KOL af 16. juli 2013 truffet i henhold til artikel 14, stk. 2, i direktivet om audiovisuelle medietjenester (den anfægtede afgørelse), for så vidt som optagelsen på Norges liste over begivenheder, der er udarbejdet i henhold til artikel 14, stk. 1, af alle kampe, der spilles inden for rammerne af den afsluttende fase af FIFA World CupTM, navnlig andre kampe end finaler, semifinaler og kampe, der spilles af det norske hold (»non-prime«-kampe), godkendes heri.
            
         
               —
            
            
               Den 12. juli og 5. august 2013 anmodede FIFA om at få tilsendt den anfægtede afgørelse fra EFTA-Tilsynsmyndigheden. Som svar sendte EFTA-Tilsynsmyndigheden dem et link til den onlinedatabase, hvori afgørelsen er offentliggjort.
            
         
               —
            
            
               FIFA er organisator og eneindehaver af de originale rettigheder til FIFA World CupTM, som figurerer på den norske liste, der er godkendt af EFTA-Tilsynsmyndigheden. FIFA finder, at EFTA-Tilsynsmyndigheden ved at godkende optagelsen på den liste af hele FIFA World CupTM, navnlig »non-prime«-kampe, der spilles inden for rammerne af denne turnering, har begået en åbenbar fejl og set bort fra de EØS-retlige bestemmelser og aftalen mellem EFTA-staterne om oprettelse af en tilsynsmyndighed og en domstol.
            
         Sagsøger har bl.a. gjort gældende, at EFTA-Tilsynsmyndigheden har:
   
               —
            
            
               overtrådt artikel 16 i aftalen mellem EFTA-staterne om oprettelse af en tilsynsmyndighed og en domstol
            
         
               —
            
            
               overtrådt artikel 14, stk. 2, i direktivet om audiovisuelle medietjenester og artikel 5, stk. 2, litra d), i aftalen mellem EFTA-staterne om oprettelse af en tilsynsmyndighed og en domstol ved ikke i tilstrækkelig grad at have kontrolleret om de norske foranstaltninger er forenelige med de EØS-retlige bestemmelser.